نەیمار دا سیلڤا

نەیمار دا سێلڤا سانتۆس جۆنیۆر (لەدایکبووی ٥ی شوباتی ١٩٩٢)، هەروەها ناسراو بە نەیمار جونیۆر، یاریزانێکی پیشەگەری تۆپی پێیە کە وەک هێرشبەر یاری بۆ یانەی خولی سعوودی هیلال و هەڵبژاردەی تۆپی پێی بەڕازیل دەکات. نەیمار بە یەکێک لە باشترین یاریزانەکانی مێژوو دەناسرێت، بەهۆی ستایلی جیاوازی یاریکردنی، توانای پاسکردن، و بەکارهێنانی قاچی راست و چەپی. نەیمار لە پێڕستێکی بچووکی ئەو یاریزانانەیە کە بتوانن سەروو ١٠٠ گۆڵ لە ٣ یانەی جیاوازدا تۆماربکەن، و گۆڵکاری نێو یاریزانە بەڕازیلییەکانە لە خولی یانە پاڵەوانەکانی ئەورووپا.

کاروانی تۆپی پێی لە سانتۆس دەستیپێکرد لە ساڵی ٢٠٠٩. لە ساڵی ٢٠١١، نەیمار یەکەم خولی بەڕازیلی لەگەڵ یانەکە بەدەستهێنا، یەکەم جامی خولی بەڕازیلی سانتۆس بوو لە نزیکەی ٥٠ ساڵ. لە ٢٠١٣، نەیمار پەیوەندی بە یانەی بارسێلۆنا کرد، و لە پاڵ مێسی و سوارێز یاری دەکرد. ئەوان نازناوی ئێم ئێس ئێنیان هەبوو. لە ٢٠١٥، سێیەکە توانیان لا لیگا، جامی شای ئیسپانیا، و خولی یانە پاڵەوانەکانی ئەورووپا بەدەستبێنن، نەیمار گۆڵکاری خولی یانە پاڵەوانەکان و جامی شای ئیسپانیا بوو. لە ٢٠١٧، نەیمار پەیوەندی بە یانەی پاریس سان جێرمانەوە کرد بە بڕی ٢٢٢ ملیۆن یۆرۆ، سەرئەنجام بووە گرانبەهاترین یاریزانی مێژووی تۆپی پێ. لە یانەکە، نەیمار جارێک بووە باشترین یاریزانی وەرزی لیگ ١ (خولی فەڕەنسی)، و بەشداری سەرەکی هەبوو لە بردنی پاریس بۆ یاری کۆتایی خولی یانە پاڵەوانەکانی ئەورووپای ٢٠١٩-٢٠. نەیمار چوارەمین گۆڵکاری مێژووی پاریس سان جێرمانە، سەرەڕای ئەو ژمارە زۆرە پێکانەی کە لەگەڵ یانەکە دووچاری بوو. لە ٢٠٢٣، نەیمار پەیوەندی بە یانەی هیلالەوە کرد و بووە گرانبەهاترین یاریزان مێژووی خولی سعوودی بە بڕی ٩٠ ملیۆن یۆرۆ. 

یەکەم یاری نەیمار بۆ هەڵبژاردەکەی لە تەمەنی ١٨ ساڵی بوو، ئەو گۆڵکاری مێژووی بەرازیلە بە ٧٩ گۆڵ لە ١٢٨ یاری. نەیمار جامی کیشوەرەکانی فیفای ٢٠١٣ بردەوە و خەڵاتی تۆپی زێڕینی بەدەستهێنا. لە جامی جیهانیی فیفای ٢٠١٤، ناوبراو لە تیپی خەیاڵیی پاڵەوانەتییەکە هەڵبژێردرا. نەیمار سەکردایەتی بەڕازیلی کرد لە بەدەستهێنانی یەکەم مەدالیای زێڕینی ئۆلۆمپیادی بەڕازیل، لە ئۆڵۆمپیادی ھاوینەی ٢٠١٦. نەیمار پێشووتر مەدالیای زیوی لەگەڵ هەڵبژاردەکەی لە ٢٠١٢ بەدەستهێنابوو. نەیمار یارمەتیدەر بوو بۆ گەیاندنی بەڕازیل بە یاریی کۆتایی کۆپا ئەمریکای ٢٠٢١، و خەلاتی باشترین یاریزانی پاڵەوانییەتییەکەی بردەوە لە پاڵ مێسی. لە جامی جیهانیی فیفای ٢٠٢٢، نەیمار بووە سێیەمین یاریزان لە مێژووی بەڕازیل کە لە ٣ پاڵەوانییەتیی جامی جیهانیی جیاواز گۆڵ تۆماربکات. دووەکەی دیکە پێلێ و ڕۆناڵدۆ بوون. نەیمار ڕیکۆردی تۆمارکردووە بە ٦ جار بردنەوەی خەڵاتی سامبا.

نەیمار بۆ دوو جار ناوی لە باشترین تیپەکانی فیفپرۆ و یوەیفا هێنراوە، و سێ جار ناوی لە باشترین یانەی تیپی خولی یانە پاڵەوانەکانی ئەورووپا هاتووە. نەیمار دوو جار پلەی سێیمەی هێناوە لە تۆپی زێڕین (٢٠١٥ و ٢٠١٧) و لە ٢٠١١ براوەی خەڵاتی پوشکاش بووە. لە ٢٠١١ و ٢٠١٢، سپۆرتسپرۆ نەیماریان وەک باشترین وەرزشوان لە ڕووی بازرگانی ناوبردووە، و لە ٢٠١٦ ئی ئێس پی ئێن وەک چوارەم بەناوبانگترین یاریزانی جیهانیان هەژمارکردووە. لە ٢٠١٧، تایم نەیماریان وەک یەکێک لە ١٠٠ کاریگەرترین خەڵکەکانی جیهان ناوبرد. فرانس فووتبوڵ نەیماریان وەک سێیەم پڕداهاتترین یاریزانی ٢٠١٨ هەژمارکرد، و لە ٢٠١٩ کۆواری فۆربس وەک سێیەم پڕداهاتترین وەرزشوانی جیهان هەژمارکرد، و لە ٢٠٢٠ هاتە پلەی چوارەم.

 دەستکەوتەکان 
 یانەکان 
 سانتۆس 
 پاڵەوانییەتی پاولیستا سێ جار: ٢٠١٠، ٢٠١١، ٢٠١٢
 جامی بەڕازیل ١ جار: ٢٠١٠
 کۆپا لیپەرتادۆس ١ جار: ٢٠١١
 ڕیکۆپا سودامێریکانا ناسراو بە کۆنمیبۆڵ ١ جار: ٢٠١٢

 بارسیلۆنا 
 لا لیگا دوو جار: ٢٠١٤–٢٠١٥، ٢٠١٥–٢٠١٦
 کۆپا دێل ڕەی سێ جار: ٢٠١٤–٢٠١٥، ٢٠١٥–٢٠١٦، ٢٠١٦–٢٠١٧
 سوپەرکۆپا یەک جار: ٢٠١٣
 چامپیۆنس لیگ یەک جار: ٢٠١٤–٢٠١٥
 جامی جیھانی یانەکان یەک جار: ٢٠١٥

 پاریس سەینت - جێرمان 
 لیگ وەن دوو جار: ٢٠١٧–٢٠١٨، ٢٠١٨–٢٠١٩
 جامی فەرەنسا یەک جار: ٢٠١٧–٢٠١٨
 جامی یەکێتی فەرەنسا: ٢٠١٧–٢٠١٨
 جامی سوپەری فەرەنسی یەک جار: ٢٠١٧–٢٠١٨

 نێودەوڵەتی 
 لاوانی بەڕازیل 
 جامی لاوانی ئەمریکای باشوور یەک جار: ٢٠١١
 مەدالیای زیوی ئۆڵۆمپی یەک جار: ٢٠١٢

 بەڕازیل 
 جامی کیشوەرەکانی فیفا یەک جار: ٢٠١٣
 مادالیای گۆڵدی ئۆلۆمپی یەک جار: ٢٠١٦

 ئامارەکان 
یانەوەرزخوولجامجامجامی کیشوەریئیترگشتیئاستیاریگۆڵیاریگۆڵیاریگۆڵیاریگۆڵیاریگۆڵیاریگۆڵسانتۆس٢٠٠٩خوولی بەڕازیلی٣٢١٠٣١——١١[a]٣٤٦١٤٢٠١٠٣١١٧٨١١—٢[b]٠١٩[a]١٤٦٠٤٢٢٠١١٢١١٣——١٣[c]٦١٣[d]٥٤٧٢٤٢٠١٢١٧١٤——١٤[e]٩١٦[a]٢٠٤٧٤٣٢٠١٣١٠٤١——١٨[a]١٢٢٣١٣گشتی١٠٢٥٤١٥١٣—٢٩١٥٧٧٥٤٢٢٣١٣٦بارسیلۆنا٢٠١٣–١٤خوولی ئیسپانی٢٦٩٣١—١٠[f]٤٢[g]١٤١١٥٢٠١٤–١٥٣٣٢٢٦٧—١٢[f]١٠—٥١٣٩٢٠١٥–١٦٣٤٢٤٥٤—٩[f]٣١[h]٠٤٩٣١٢٠١٦–١٧٣٠١٣٦٣—٩[f]٤٠٠٤٥٢٠گشتی١٢٣٦٨٢٠١٥—٤٠٢١٣١١٨٦١٠٥پاریس سان جێرمان٢٠١٧–١٨خوولی فەرەنسی٢٠١٩١٢٢١٧[f]٦—٣٠٢٨٢٠١٨–١٩١٧١٥٣٢١١٦[f]٥١[i]٠٢٨٢٣گشتی٣٧٣٤٤٤٣٢١٣١١١٠٥٨٥١کۆی گشتی٢٦٢١٥٦٣٩٣٢٣٢٨٢٤٧٨١٥٥٤٦٧٢٩٢

 سەرچاوەکان 

پۆل:زیندووان
پۆل:لەدایکبووانی ١٩٩٢
پۆل:مێدالیاوەرگرانی ئۆڵمپیکی ھاوینەی ٢٠١٢
پۆل:مێدالیاوەرگرانی زێوی ئۆڵمپیکی بەڕازیلی
پۆل:یاریزانانی تۆپی پێ ئۆڵمپیکی ھاوینەی ٢٠١٢
پۆل:یاریزانانی تۆپی پێی بەڕازیلی
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی تۆپی پێی دوور لە وڵاتی بەڕازیلی
پۆل:یاریزانانی جامی جیھانیی فیفای ٢٠١٤
پۆل:یاریزانانی جامی کیشوەرەکانی ٢٠١٣
پۆل:یاریزانانی لا لیگا
پۆل:یاریزانانی یانەی بەرشەلۆنا
پۆل:یاریزانانی یانەی پاریس سان جێرمان
پۆل:یاریزانانی کۆپا ئەمریکای ٢٠١١
پۆل:یاریزانانی کۆپا ئەمریکای ٢٠١٥
پۆل:یاریزانانی جامی جیھانیی فیفای ٢٠١٨
پۆل:یاریزانانی ھەڵبژاردەی تۆپی پێی بەڕازیل
پۆل:یاریزانانی تۆپی پێی دوور لە وڵات لە فەڕەنسا
پۆل:کڵابی سەدەی فیفا
پۆل:مێدالیاوەرگرانی ئۆڵمپیکی ھاوینەی ٢٠١٦
پۆل:مێدالیاوەرگرانی ئۆڵمپیک لە تۆپی پێ
پۆل:یاریزانانی جامی جیھانیی فیفای ٢٠٢٢
پۆل:یاریزانانی یانەی بارسێلۆنا
پۆل:یاریزانانی لیگ ١
پۆل:یاریزانانی براوەی خولی پاڵەوانەکانی ئەورووپا